text: बयान के मुताबिक , कैडेटों को संबोधित करते हुए बाजवा (57) ने कहा कि पाकिस्तान एक अमनपसंद देश है और सभी देशों , खासकर अपने पड़ोसियों , के साथ सद्भावनापूर्ण एवं शांतिपूर्ण सह – अस्तित्व चाहता है। उन्होंने कहा , ‘लेकिन शांति की इस चाहत को किसी भी तरह से हमारी कमजोरी की निशानी नहीं समझा जाना चाहिए। हमारे साहसी सशस्त्र बल किसी भी खतरे का करारा जवाब देने के लिए पूरी तरह तैयार हैं। ’ थलसेना प्रमुख ने जम्मू – कश्मीर के लोगों के ‘आत्मनिर्णय के बुनियादी अधिकार ’ के लिए अपने देश के ‘राजनीतिक एवं नैतिक समर्थन ’ की बात दोहराई।